Այսպիսով, մենք տեսնում ենք, որ Թուրքիան բավականին ակտիվորեն դատապարտում է Սիրիայում Ռուսաստանի գործողությունները՝ ակնհայտորեն ի ցույց է դնելով դժգոհության տեղիք տվող բոլոր ոլորտները։ Ինչ վերաբերում է Սիրիայի հարցում Ռուսաստանի՝ Թուրքիայի քայլերը դատապարտելուն, պետք է հիշատակել 2016թ. փետրվարին ՌԴ ՊՆ պաշտոնական ներկայացուցիչ, գեներալ-մայոր Իգոր Կոնաշենկովի այն հայտարարությունը, որ ՌԴ ՊՆ-ն անհերքելի ապացույցներ ունի Թուրքիայի կողմից մեծ տրամաչափի ինքնագնաց հրանոթներով սիրիական սահմանային բնակավայրերին (Հալեպի նահանգ) հարվածելու մասին, որոնց թիրախում են Սիրիայի կառավարական զորքերն ու հայրենասեր ընդդիմությունը[73]։ ՌԴ ԱԳՆ-ն իր հերթին Թուրքիայի կողմից Սիրիայի տարածքը հրետակոծելը որակեց որպես «բացարձակ բեսպրեդել»՝ ընդգծելով, որ Թուրքիայի կողմից ինքնիշխան երկիր Սիրիայի տարածք հնարավոր ներխուժումը գնահատում է որպես ապօրինի[74]։